Source: https://juliamikolasikova.blog.sme.sk/c/512501/do-piestan-sa-vratil-mafian.html?ref=viacbloger
Timestamp: 2019-09-20 05:09:53+00:00

Document:
Do Piešťan sa vrátil mafián - Júlia Piraňa Mikolášiková (blog.sme.sk)
Autor: Júlia Piraňa Mikolášiková | 10.7.2019 o 10:45 | Karma článku: 10,03 | Prečítané: 6158x
Šéfa piešťanských piťovcov Róberta Bílho prepustili z výkonu trestu. Jeho kumpán Matúš Šelestiak zatiaľ sedí.
Šéf piešťanských piťovcov Róbert Bíly bol za mrežami júla 2013. Vo väznici v Nitre si odpykával osem ročný trest. Súd mu v januári 2015 schválil dohodu o vine a treste, ktorú uzavrel s prokurátorom.
Žiadosť o podmienečné prepustenie podala jeho advokátka Ivana Kochanská na Okresný súd Nitra ešte 5. júna 2019. Je otázne či ju nepodala predčasne. Žiadosť je možné podať až po uplynutí dvoch tretín trestu, teda tomto prípade po šiestich rokoch, Bíly sedel od 2. júla 2013.
Ešte vo štrtok 4. júla hovorkyňa Krajského súd v Nitre Lenka Kiradžiev pre môj blog uviedla, že termín rozhodovania nie je známy, súd však rozhodol už v najbližší pracovný deň v pondelok 8. júla.
"Okresný súd Nitra podmienečne prepustil odsúdeného. Uložil skúšobnú dobu tri roky," povedala v stredu 10. júla Kiradžiev. Rozhodnutie je právoplatné, prokurátor sťažnosť nepodal. Hovorkyňa súdu pripomenula, že odsudzujúcim rozsudkom bol Bílemu uložený ochranný dohľad jeden rok.
Róbert Bíly (archív pir)
Bíleho odsúdili v kauze známej ako piešťanskí piťovci za založenie zločineckej skupiny, vydieranie, lúpež, poškodzovanie cudzej veci, poisťovací podvod a podplácanie. Koordinoval totiž trestnú činnosť, dával najmä príkazy ďalším, aby násilným a hrozbami vymáhali pohľadávky. Nechal podpáliť firemné auto, aby mu bolo vyplatené poistné plnenie. Tiež podplatil policajta, za to chcel, aby prípad, kde boli podozrivý neriešili.
Najskôr bol v prípade hlavný obvinený, vo väzbe začal spolupracovať s políciou a usvedčovať ostaných. Paradoxne viacerých z nich súd oslobodil. Bíleho predvolávajú ako svedka do takmer každej kauzy na Slovensku.
O podmienečné prepustenie požiadal aj Bíleho kumpán Matúš Šelestiak. V kauze piešťanských piťovcov v decembri 2015 na Špecializovanom trestnom súde odsúdili rovanko na osem rokov za založenie zločineckej skupiny, vydieranie a ďalšie skutky. Pred súdom sa ku všetkému priznal. Vyviňoval ostatných a sám seba usvedčoval.
Šelestiak si trest odpykáva vo väznici v Dubnici nad Váhom. O podmienečnom prepsutení bude rozhodovať Okresný súd v Trenčíne. "Termín ešte nie je určený," informoval hovorca súdu Roman Tarabus.
Bíly si so Šelestiakom za mrežami dopisovali. Cez listy sa dohadovali ako budú vypovedať v iných kauzách v postavení svedkov. Policajtom sa v listch vysmievali a volali ich chvosty. Korešpondeciu im zadržali.

References: Súd 
 súd 
 súd 
 súd 
 súd 
 súd 
 súd